MOLITVA VJERNIKA

**Svećenik: Ujedinjeni u molitvi, s povjerenjem se obratimo nebeskome Ocu, te zahvalni za sva dobročinstva koja smo primili u protekloj školskoj godini izrecimo svoje prošnje.**

*Recimo zajedno:*

Gospodine usliši nas!

1. Gospodine, svoju Crkvu utemeljio si na čvrstom temelju apostola. Daj, da tvoja Crkva i danas, predvođena Petrom naših dana, papom Franjom, našim nadbiskupom, kardinalom Draženom i svim biskupima, nasljednicima apostola, neumorno djeluje na žetvi tvoje njive. Molimo te!

2.Hvala ti Gospodine za našeg svećenika Marka koji je tijekom prošle školske godine slavio euharistiju u ovoj kapelici prinoseći u kruhu i vinu plodove našega rada i naše nakane. Pomozi nam da tvoju riječ osluškujemo i po njoj iz dana u dan više živimo.

Molimo te!

3. Bože, zahvaljujemo ti za ljubav naših roditelja, učitelja i vjeroučitelja. Hvalimo te zbog njihove blizine, pomoći, suosjećanja i radosti u našim uspjesima.Daj nam svima snage da gradimo zajedništvo koje se temelji na povjerenju i otvorenosti jednih za druge, da ciljevi prema kojima smo usmjereni budu uvijek osvježeni tvojim Duhom. Molimo te!

4. Hvala ti Gospodine za svaki dan protekle školske godine u kojemu smo mogli zajedno rasti u znanju i ljudskosti, prepoznajući da smo zajedno pozvani biti jedni drugima na pomoć, rast i svekoliku izgradnju. Daj da ta iskustva ugrađujemo u naše djelovanje među prijateljima, u našim obiteljima i društvu. Molimo te!

5. Tebi Gospodine za zahvalnošću darujemo svaki trud i uloženi napor, svaki uspjeh, ali i neuspjeh, svaku prijateljsku riječ i pogled koje smo razmjenjivali u protekloj školskoj godini. Daj da iskrenost i otvorenost za dobrobit drugih nikada ne nestane iz naših života. Molimo te!

6. Molimo i za sve naše mile i drage: članove obitelji, prijatelje i rođake koje si pozvao s ovoga svijeta. Budi im vječna nagrada na nebesima. Molimo te.

**Svećenik: Bože, naš Oče nebeski, primi ove iskrene molitve naših srdaca i usliši nas po Isusu Kristu, svome Sinu, našem prijatelju i Spasitelju koji živi i kraljuje u vijeke vjekova.** Amen